open-index/open-wikipedia-markdown huggingface dataset:
Nisse Wasenius

**Ernst Nils "Nisse" Otto Wasenius** (18. elokuuta 1907 Helsinki – 15. marraskuuta 1945 Helsinki) oli suomalainen ampuja. Helsingfors Skytteföreningiä edustanut Nisse Wasenius osallistui kolmiin MM-kisoihin, joissa saavutti kahdeksan joukkuemitalia, joista kolme oli joukkuekultaa, kolme joukkuehopeaa ja kaksi joukkuepronssia vuosien 1935, 1937 ja 1939 MM-kisoissa. Vuoden 1935 MM-kisoissa hän oli mukana Suomen joukkueessa, joka voitti vapaakiväärin joukkuekilpailun ja sai arvostetun Argentiina-pokaalin.

## Mitalit MM-kisoissa

### Joukkuekilpailu

;Kultaa
*300 m vapaakivääri, asennot (1935 Rooma)
*50 m pienoiskivääri, pysty (1935 Rooma)
*50 m pienoiskivääri, pysty (1939 Luzern)
;Hopeaa
*300 m vapaakivääri, asennot (1937 Helsinki)
*300 m vapaakivääri, makuu (1937 Helsinki)
*300 m vapaakivääri, polvi (1937 Helsinki)
;Pronssia
*300 m vapaakivääri, pysty (1937 Helsinki)
*50 m pienoiskivääri, pysty (1937 Helsinki)

## Muu toiminta ja tunnustukset

Nisse Waseniuksen vanhemmat olivat hammaslääkäri Ernst Wasenius ja Aina Michelsson. Setä oli 1900-luvun alun urheilujohtaja Gösta Wasenius. Nisse Wasenius tuli ylioppilaaksi Svenska normalyceumista vuonna 1928 ja sen jälkeen opiskeli Helsingin yliopistossa hammaslääkäriksi valmistuen vuonna 1937 odontologian lisensiaatiksi. Sen jälkeen hänellä oma yksityislääkärin vastaanotto Helsingissä.

## Lähteet

## Aiheesta muualla
* Ampuja-Nisse Hakkapeliitan haastateltavana, Hakkapeliitta, 17.09.1935, nro 38, s. 14, Kansalliskirjaston digitaaliset aineistot
Urho Koskinen

**Urho Vihtori Koskinen** (17. kesäkuuta 1909 Helsinki – 25. huhtikuuta 1985 Tampere) oli suomalainen virkamies ja yritysjohtaja, joka sai kauppaneuvoksen arvonimen.

Koskisen vanhemmat olivat työnjohtaja Johan Viktor Koskinen ja Saimi Sarkki ja puoliso vuodesta 1951 sairaanhoitaja Helena Kyllikki Saarela. Koskinen tuli ylioppilaaksi Helsingin suomalaisesta lyseosta 1929, valmistui ekonomiksi Helsingin kauppakorkeakoulusta 1933 ja pätevöityi HTM-tilintarkastajaksi 1951. Hän oli Oy Maalarien Kauppa Ab:n prokuristi 1933–1934, asutushallituksen ylimääräinen esittelijä 1934–1937, Jokioisten kartanon konttoripäällikkö 1937–1941, Valtion viljavaraston konttoripäällikkö 1941–1948 sekä Paloheimo-yhtymän konttoripäällikkö vuodesta 1948, hallinnollinen johtaja vuodesta 1966 ja varatoimitusjohtaja 1972–1976. Riihimäen kaupunginvaltuuston jäsen Koskinen oli 1961–1980 ja valtuuston puheenjohtaja 1977–1978 sekä  kaupunginhallituksen jäsen 1961–1971. Hänellä oli myös useita muita luottamustehtäviä. Sotilasarvoltaan Koskinen oli reservin kapteeni. Hän sai kauppaneuvoksen arvonimen 1976.

## Lähteet
Ulf Sjölund

**Ulf Viking Sjölund** (10. toukokuuta 1923 Tampere – 23. joulukuuta 2010) oli suomalainen insinööri ja yritysjohtaja, joka sai kauppaneuvoksen arvonimen.

Sjölundin vanhemmat olivat tilintarkastaja Herbert Isidor Sjölund ja konttorivirkalilija Elise Wilén ja puolisot 1949–1976 Birgitta Ohls ja vuodesta 1977 Dorrit Johansson. Sjölund tuli ylioppilaaksi Svenska Samskolan i Tammerforsista 1941 ja valmistui diplomi-insinööriksi Teknillisestä korkeakoulusta 1949. Hän oli Oy Nokia Ab:n käyttöinsinööri 1948–1951, Vaasan Radiator Oy:n teknillinen johtaja 1951–1952, Tampereen Pellava- ja Rautateollisuus Oy:n Anjalan paperitehtaan apulaisinsinööri 1952–1954, A. Ahlström -yhtiön Karhulan konepajan paperi- ja selluloosakoneosaston päällikkö 1954–1963, puunjalostusteollisuuden yli-insinööri 1963–1964, Karhulan puunjalostusteollisuuden teknillinen ja kaupallinen johtaja 1964–1967 ja Varkauden paperiteollisuuden johtaja 1967–1968. Mercantilen toimitusjohtaja ja hallituksen jäsen Sjölund oli 1969–1983. Sjölundilla oli myös useita liike-elämän ja muita luottamustehtäviä, kuten Suomen Ladun neuvottelukunnan jäsenyys vuodesta 1969 ja hallituksen puhenejohtajuus 1971–1973. Sotilasarvoltaan Sjölund oli reservin yliluutnantti. Hän sai kauppaneuvoksen arvonimen 1976. 

## Lähteet
Per V. Heinrichs

**Per Victor Heinrichs** (2. lokakuuta 1921 Espoo – 11. maaliskuuta 2007 Kauniainen) oli suomalainen upseeri, insinööri ja yritysjohtaja, joka sai kauppaneuvoksen arvonimen.

Heinrichsin vanhemmat olivat jääkärieversti, diplomi-insinööri Gunnar Heinrichs ja ekonomi Elisabeth Josefine Anderzén ja puolisot 1944–1967 sairaanhoitaja Ulla Margaretha Cabell ja vuodesta 1969 sihteeri Mary-Ann Hakala, aiemmin Hagelberg. Kenraalimajuri Lars Heinrichs oli Per Heinrichsin veli. Per Heinrichs tuli ylioppilaaksi Turun suomalaisesta lyseosta 1941 ja opiskeli Kadettikoulussa 1941 ja 1942–1943. Insinööriksi hän valmistui Tekniska läroverket i Helsingforsista 1949. Vänrikiksi 1942 ja luutnantiksi 1943 ylennetty Heinrichs oli nuorempi upseeri, joukkueenjohtaja ja pataljoonan adjutantti 1943–1944 sekä komppanianpäällikkö ja Ryhmä Puroman adjutantti 1944–1945 ja nuorempi upseeri Jalkaväkirykmentti 4:ssä 1945. 

Wärtsilä-Yhtymä Oy:n Crichton-Vulcanin suunnitteluinsinööri Turussa Heinrichs oli 1949–1950, Rastorin koulutus- ja tutkimusinsinööri 1950–1952, Matti-Trikoon käyttöinsinööri 1952–1955 ja teknillinen johtaja Tampereella 1955–1956, Stockmannin tuotantotoimiston päällikkö Helsingissä 1956–1959, Shellin operatiivinen johtaja 1959–1970, talousjohtaja 1970–1972 ja johtokunnan jäsen 1967–1972 sekä SOK:n johtokunnan jäsen ja talousjohtaja 1972–1984, toinen johtaja 1975–1976 ja varapääjohtaja 1977–1984. Hänellä oli myös lukuisia liike-elämän ja muita luottamustehtäviä. Sotilasarvoltaan Heinrichs oli reservin majuri (1976). Kauppaneuvoksen arvonimen hän sai 1977.

## Lähteet
Mathias Wichmann

**Mathias Wichmann Andersen** (s. 6. elokuuta 1991 Aalborg) on tanskalainen jalkapalloilija. Pelipaikaltaan Wichmann on keskikenttä. Wichmann edustaa Norjan toiseksi korkeimmalla sarjatasolla pelaavaa FK Jerviä. Wichmann ei ole edustanut Tanskan maajoukkuetta.

## Lähteet

## Aiheesta muualla
Nokas Verdihåndtering

**Nokas Verdihåndtering AS** on norjalainen yritys, joka tarjoaa arvonhallintapalveluja ja automatisoituja käteisratkaisuja pankeille, yritysasiakkaille ja julkiselle sektorille.

## Tausta
Nokas Verdihåndtering AS:n historia Nokas AS:ssä on toiminut nimellä demerged to Nokas Verdihåndtering ja Avarn Security vuonna 2020. 

Nokas AS oli norjalainen turvallisuusalan yritys, joka perustettiin vuonna 1987 nimellä *Vakt Service AS*, jonka nimi oli Norsk Kontantservice AS (NOKAS), joka ostettiin vuonna 2007. Nokas AS muutti nimensä Avarn Securityksi 15. kesäkuuta 2020 alkaen

## Lähteet
Al-Nur

**Al-Nur** ()  eli Valon suura on Koraanin 24. suura. Nöldeken luettelossa se kuuluu medinalaisiin.  Suura sisältää 64 jaetta. Suuran nimi tulee jakeista 35-40, joissa kuvataan Jumalan valoa "sellaisena kuin sen tulisi loistaa uskovaisten kodeissa". 

## Sisältö

### Lakeja siveellisyydestä (2–34)
Suura sisältää lakeja aviorikoksesta, juoruilusta ja avioliitosta. Avionrikkojia, sekä miestä että naista, tulee rankaista sadalla ruoskaniskulla. Sääli ei saa estää kuuliaisuutta Jumalalle. Naimisissa olevan naisen syyttämiseksi vaaditaan kuitenkin neljä todistajaa, muuten syyttäjää itseään rangaistaan kahdeksallakymmenellä ruoskaniskulla. Koraani toteaa, että säädökset olisivat ankarammat, ellei Jumala olisi niin laupias ja viisas. 

Koraanin selvästä määräyksestä huolimatta *šariaan* omaksuttiin ruoskimisen sijaan avionrikkojan kivittäminen kuoliaaksi. Kivittäminen oli Moosekseen lakiin kuuluva rangaistus aviorikoksesta, mutta muslimit eivät löytäneet vastaavaa ohjetta Koraanista. Asiasta kehittyi ongelma, kunnes ratkaisu löytyi Aišan kertomasta *[[Hadith|hadithista]],* jonka mukaan kesy lammas oli syönyt kyseisen Koraanin kohdan. Joseph Schacht on todennut, että  *šaria* sisältää muitakin määräyksiä, jotka poikkeavat Koraanista. 

Juorujen levittämistä koskeva koskevat jakeet 11-20 laskeutuivat perimätiedon mukaan sen jälkeen, kun profeetta oli palaamassa  sotaretkeltä, mihin myös Aiša osallistui. Aiša oli eksynyt seurueesta, mutta nuori sotilas oli löytänyt hänet ja tuonut takaisin. Tapaus herätti juoruja, ja jakeet kohdistuivat Aišan panettelijoita vastaan.

### "Valon jae" 24:35
"Valon jae" 24:35 on tullut kuuluisaksi kauneudestaan, ja se on antanut koko suuralle nimen.  

### Jumalan merkit luonnossa (41-46)
Myös Valon suura esittelee Jumalan merkkejä luonnossa. Ne ovat selkeitä todisteita Jumalasta. Jakeissa kerrotaan niistä esimerkkeinä pilvet, vesi- ja raesateet, yön ja päivän vaihtelu sekä eläimet. 

### Muuta
Suura sisältää kehotuksen totella sekä Jumalaa että Profeettaa (24:54). Islamin mukaan uskon lähteenä ovatkin yhtäältä Koraani, joka on suoraa Jumalan sanaa ja toisaalta profeetan *sunna.* Suura ei kuitenkaan mainitse Muhammedia nimeltä.

Muiden suurien tapaan Valon sisältää myös varoituksia Helvetistä ja lupauksia Paratiisista uskovaisille.

## Katso myös

* Kivitys islamissa
* Luettelo Koraanin suurista

## Lähteet

* 
* 
* 
* Schacht, Joseph: *The Origins of Muhammadan Jurisprudence*. Clarendon, 1950. .
* Schacht, Joseph: *An Introduction to Islamic Law*. Clarendon Press, 1982. . (englanniksi)

### Viitteet
Antoine Isaac Silvestre de Sacy

**Antoine Isaac Silvestre de Sacy** (21. syyskuuta 1758 Pariisi – 21. helmikuuta 1838 Pariisi) oli ranskalainen, aikansa johtava eurooppalanen orientalisti. Häntä pidetään modernin arabian tutkimuksen tieteenalan perustajana.

## Elämä ja ura
De Stacy oli pariisilaisen notaarin poika. Vuonna 1781 hän sai viran rahapajan palveluksessa, ja vuonna 1791 hänet nimitettiin yhdeksi pajan pääkomissaareista, mutta pian sen jälkeen, kun Ranskan vallankumous alkoi taantua, hän erosi virastaan ja asettui maaseudulle tutkimustensa pariin. De Sacy oli omaksunut seemiläiset kielet, ja virkamiehenä hän ehti saada mainetta orientalistina. Kun *École des langues orientales vivantes* -koulu perustettiin vuonna 1795, de Sacy pääsi sinne arabian kielen opettajaksi, ja vuonna 1806 hänet nimitettiin persian kielen professoriksi Collège de Franceen.

Hänen itämaisia aiheita käsittelevien luentojensa maine levisi koko Euroopan tiedemaailmaan. De Sacy käsitteli itämaita monipuolisesti arkeologisista, maantieteellisistä, historiallisista, kirjallisista, uskonnollisista ja filologisista näkökulmista. Vuodesta 1785 lähtien hän oli Académie des inscriptions et belles-lettres -akatemian liitännäisjäsen. Varsinaiseksi jäseneksi hänestä tuli vuonna 1792, ja hänet nimitettiin akatemian pysyväksi sihteeriksi vuonna 1833.

Lisäksi de Sacy osallistui politiikkaan: vuonna 1808 hänestä tuli Ranskan parlamentin alahuoneen jäsen, jossa hän äänesti vuonna 1814 Napoleon I:n syrjäyttämisen puolesta, ja Bourbon-restauraation jälkeen vuonna 1814 hänet nimitettiin sensoriksi ja julkisen koulutuksen toimikunnan jäseneksi. Vuonna 1815 hänestä tuli Pariisin yliopiston rehtori, ja vuonna 1822 hänet nimitettiin *Société asiatique* -seuran ensimmäiseksi puheenjohtajaksi. Vuonna 1833 hänet nimitettiin Pariisin kuninkaallisen kirjaston itämaisten kirjoitusten kuraattoriksi. 

Orientalistina de Sacy oli erittäin merkittävä, ei ainoastaan lukuisten kirjoitustensa ansiosta, joista lähes kaikki olivat enemmän tai vähemmän uraauurtavia, vaan myös opetustyönsä ansiosta, jonka kautta hän antoi ranskalaisille, saksalaisille, englantilaisille ja venäläisille sysäyksen itämaiseen tutkimukseen eri aloilla. Hänen merkittävimpiä teoksia olivat druusien uskontoa käsitellyt *Expose de la religion des Druzes* (1838) ja lukuisat arabian kielen oppikirjat. Hän sai paronin arvon vuonna 1813 ja Ranskan päärin arvon vuonna 1832. 

## Lähteet

## Aiheesta muualla
Honkajärvi

**Honkajärvi** voi tarkoittaa seuraavia:

* Honkajärvi, järvi Hyrynsalmella lähellä Riikinpaloa ja Hämeenkorpea
* Honkajärvi, järvi Hyrynsalmella lähellä Männikköä ja Rantalaa
* Honkajärvi, järvi Kemijärvellä 
* Honkajärvi, järvi Kuopiossa lähellä Honkajärven kylää
* Honkajärvi, järvi Kuopiossa lähellä Koivulaa
* Honkajärvi, järvi Merikarvialla
* Honkajärvi, järvi Paltamossa
* Honkajärvi, järvi Pudasjärvellä
* Honkajärvi, järvi Puolangalla lähellä Honkarannansuota
* Honkajärvi, järvi Puolangalla lähellä Saarikangasta
* Honkajärvi, järvi Puumalassa
* Honkajärvi, järvi Rautavaaralla
* Honkajärvi, järvi Sotkamossa
* Honkajärvi, järvi Suomussalmella
* Honkajärvi, järvi Torniossa
* Honkajärvi, järvi Tuusniemellä
* Honkajärvi, järvi Vieremällä lähellä Kiviniemeä
* Honkajärvi, järvi Vieremällä lähellä Säisää
* Honkajärvi, järvi Ylöjärvellä lähellä Pyydysmäkeä
* Honkajärvi, kylä Merikarvialla.

## Lähteet
Sorsajärvi

**Sorsajärvi** voi tarkoittaa seuraavia:

* Sorsajärvi, järvi Hämeenlinnan ja Padasjoen rajalla Evon retkeilyalueella
* Sorsajärvi, järvi Jämsän ja Keuruun rajalla
* Sorsajärvi, järvi Kuusamossa
* Sorsajärvi, järvi Nurmeksessa
* Sorsajärvi, järvi Pedersöressä
* Sorsajärvi, järvi Sallassa lähellä Vesikkojänkää
* Sorsajärvi, pieni järvi Sallassa 
* Sorsajärvi, järvi Varkaudessa.

## Lähteet
Säynejärvi

**Säynejärvi** voi tarkoittaa seuraavia:

* Säynejärvi, järvi Kiteellä
* Säynejärvi, järvi Puumalassa
* Säynejärvi, järvi Rantasalmella
* Säynejärvi, järvi Savonlinnassa.

## Lähteet
Tuusjärvi

**Tuusjärvi** voi tarkoittaa seuraavia:

* Tuusjärvi, kylä Heinolassa
* Tuusjärvi, järvi Heinolan Tuusjärvellä
* Tuusjärvi, järvi Mäntyharjussa
* Tuusjärvi, järvi Rantasalmella
* Tuusjärvi, järvi Tuusniemellä ja Kuopiossa.

## Lähteet
Marta García

**Marta García López** (s. 9. elokuuta 2000 Denia, Espanja) on espanjalainen autourheilija. 

## Ura

García aloitti uransa Karting-luokista ja voitti vuonna 2015 CIK-FIA Karting Academy Trophyn ja Trofeo Industrie KFJ -luokkien mestaruudet.

Vuonna 2016 García siirtyi formulaluokkiin ja ajoi Espanjan Formula 4 -sarjaa. Vuonna 2017 García jatkoi Espanjan F4 -sarjassa ja sijoittui sarjassa yhdeksänneksi. Samana vuonna hän ajoi kolme kilpailua SMP Formula 4 -sarjassa ja keräsi kahdeksan pistettä. 

Vuosina 2019 ja 2021–2022 García kilpaili naispuolisille kuljettajille suunnattussa W Series -sarjassa. Parhaimmillaan sarjan tulokasvuodella Garcia sijoittui neljänneksi voittaen yhden kilpailun. Kaudella 2021 hän oli sarjan 12. ja kaudella 2022 kuudes.

Kaudella 2023 Garcia kilpaili uudessa F1 Academy -sarjassa Prema Racing -tallin kuljettajana. Hän otti ensimmäiset voittonsa sarjassa kauden avausviikonloppuna voitettuaan kaksi kolmesta kilpailusta. Hän voitti kuljettajien mestaruuden kaudella 2023. Mestaruus varmistui voittamalla ensimmäinen kilpailu Circuit of the Americasin radalla. 

Vuonna 2024 García kilpaili heikolla meestyksellä Euroopan Formula Regional-sarjassa. Vuonna 2025 hän siirtyi ajamaan kestävyysajoja erilaisiin GT-luokkiin, joista Le Mans Cupissa hän voitti yhden osakilpailun. 

## W Series -tulokset

## Lähteet
* Marta García Driver Databasessa

### Viitteet
Nicolaus Ryting

**Nicolaus Ryting** (k. 1472) oli Kaarle Knuutinpojan kansleri. Hän suoritti ulkomailla lainopin tohtorin arvon. 

Rytingin sanotaan olleen Tukholman fransiskaaniveljesten esimiehenä, mutta hänen ei uskota kuuluneen munkkikuntaan, koska hänen tiedetään olleen naimisissa. Kun Kaarle Knuutinpojasta tuli kuningas, Ryting oli tämän kansleri ja sen tutkijakunnan ja tuomioistuimen jäsen, joka 1454 peruutti kruunulle aateliston ja kirkon tiloja. Hän menetti kanslerinvirkansa, kun Kaarle karkotettiin. Häntä ei kuitenkaan vainottu ennen kuin vasta 1463 Tukholmassa, kun hänet useiden muiden ruotsalaisten kanssa vangittiin ja hän joutui kidutuksen kohteeksi epäiltynä salahankkeista Kaarlen hyväksi. Kun Kaarle palasi valtaan, Rytingistä tuli jälleen kansleri. Hän oli 1469 lähettiläänä Lyypekissä.

Turun linnanisäntänä oli 1535–1547 Thomas Jönsson Ryting, joka omisti Gesterbyn kartanon Kemiön pitäjässä. Heidän sukulaisuudestaan ei ole tietoa.

## Lähteet
Paattisten Pamaus

**Paattisten Pamaus** on paattislainen urheiluseura, jolla on ollut pitkään toimintaa jalkapallossa ja yleisurheilussa. Jalkapallossa seuralla on kaudella 2025 Kutosta pelaava miesten edustusjoukkue. Seuralla oli myös pitkään yli 50-vuotiaiden miesten 7v7-sarjan joukkue. Kesäisin seura järjestää lasten yleisurheilukoulua. Kausina 2022–2023 ja 2023-2024 seuralla oli futsaljoukkue P15-ikäluokassa. Kaudeksi 2024-2025 futsaljoukkue yhdistyi Loimaan Palloseuran ja Ruskon Pallon kanssa pelaamaan P17-ikäluokan kahdella ylimmällä sarjatasolla nimellä Pamaus Yj.
Ludwig Rütimeyer

**Ludwig Rütimeyer** (1825–1895) oli sveitsiläinen eläintieteilijä ja erityisesti paleontologi. Hän oli vuodesta 1855 Baselin yliopiston eläintieteen ja vertailevan anatomian professori. Hän käsitteli teoksissaan muun muassa Sveitsin esihistoriallista eläimistöä ja selvitti eräiden nisäkäsryhmien alkuperää, jota käsittelevistä teoksista on merkittävimpiä nautaeläimiä käsittelevä *Versuch einer natürlichen Geschichte des Rindes* (1866–1873).

## Lähteet

## Aiheesta muualla
Micah Parsons

**Micah Aaron Parsons** (s. 26. toukokuuta 1999 Harrisburg, Pennsylvania, Yhdysvallat) on yhdysvaltalainen amerikkalaisen jalkapallon pelaaja. Parsons edustaa NFL-joukkue Green Bay Packersia. Cowboys varasi puolustuksessa tukimiehenä pelaavan Parsonsin ensimmäisellä kierroksella 12. varausvuorolla .

Kesäkuussa 2021 Parsons teki Cowboysin kanssa nelivuotisen ja 17 miljoonan dollarin arvoisen tulokassopimuksen. Tulokaskaudellaan 2021 Parsons valittiin ensimmäiseen All-Pro-joukkueeseen, Pro Bowl -otteluun ja NFL:n vuoden tulokaspuolustajaksi. Hänet on valittu kahdesti NFC-konferenssin viikon puolustajaksi. Parsons on pelannut 25 NFL:n runkosarjan ottelua. Näissä otteluissa hänellä on 127 taklausta, 21 pelinrakentajan säkitystä, viisi aiheutettua rähmäystä ja yksi touchdown. Parsons on pelannut yhden . Tässä ottelussa hänellä oli yhdeksän taklausta. Tilastot päivitetty kauden 2022 kymmenennen peliviikon jälkeen.

## Lähteet
Leo Skiri Østigård

**Leo Skiri Østigård** (s. 28. marraskuuta 1999) on norjalainen jalkapalloilija, pelipaikaltaan keskuspuolustaja. Hän on pituudeltaan 182-senttimetrinen. Hän on ulkomaille vuonna 2018 lähdettyään pelannut Englannissa, Saksassa ja Italiassa. Hän on edustanut heinäkuusta 2022 alkaen italialaista Napolia. Hän pelasi Norjan A-maajoukkueessa ensimmäisen kerran maaliskuussa 2022.

Østigård pelasi ensimmäisen pääsarjaottelunsa Molden joukkueessa kesäkuussa 2017. Kaudella 2018 hän pelasi lainalla toisella sarjatasolla stavangerilaisen Vikingin joukkueessa.

Østigård siirtyi elokuussa 2018 englantilaisseura Brightoniin. Siellä hän pelasi vain reservijoukkueessa, mutta hän sai peliaikaa lainapesteillä Saksan 2. Bundesliigan St. Paulissa, Englannin mestaruussarjan Coventry Cityssä ja Stoke Cityssä sekä Italian Serie A:n Genoassa, jossa hän pelasi 14 pääsarjaottelua tammi-toukokuussa 2022. Heinäkuussa 2022 hän siirtyi Serie A -seura Napoliin. Hän pelasi syksyllä 2022 Mestarien liigassa kaksi alkulohko-ottelua ja teki maalin kotiottelussa Rangersia vastaan. Lisäksi hän pelasi puolivälierässä AC Milania vastaan. Hän pelasi seitsemän ottelua Napolin voittaessa Serie A:n mestaruuden kaudella 2022–2023.

Østigård pelasi useissa Norjan nuorisomaajoukkueissa muun muassa alle 19-vuotiaiden EM-kilpailuissa 2018 ja alle 20-vuotiaiden MM-kilpailuissa 2019. Hän toimi molemmissa turnauksissa Norjan joukkueen kapteenina ja teki MM-turnauksessa maalin Hondurasia vastaan ottelussa, jonka Norja voitti 12–0 ja jossa Erling Braut Haaland teki ennätykselliset yhdeksän maalia.

Østigård pelasi Norjan A-maajoukkueessa ensimmäisen kerran maaliskuussa 2022 ystävyysottelussa Slovakiaa vastaan. Kesä-syyskuussa 2022 hän pelasi Kansojen liigassa kuusi ottelua, ja on tämän jälkeenkin ollut vakiokasvo avauskokoonpanossa. Hän teki ensimmäisen maaottelumaalinsa marraskuussa 2022 ystävyysottelussa Irlantia vastaan. Hän on 29. marraskuuta 2023 mennessä pelannut 19 A-maaottelua, joissa yhtä vaille kaikissa hän on pelannut täydet minuutit.

## Lähteet
Villa Kokkokallio

**Villa Kokkokallio** on Lohjalla sijaitseva, vuonna 1928 valmistunut rakennus. Rakennusta on historiansa aikana käytetty monella tavalla, mutta nykyisin se toimii asuinrakennuksena, kahvilana ja hoitohuoneena.

## Historia ja arkkitehtuuri
Rakennus valmistui vuonna 1928 viereisen Hiidensalmen sahan johtajan asunnoksi ja konttoriksi. Rakennusta muutettiin jo ensimmäisten vuosikymmeniensä aikana paljon. Esimerkkeinä Lohjanjärven puoleisella sivulla ollutta ikkunaa suurennettiin ja rakennuksen katolle asennettiin koristeikkunat. Tämän lisäksi rakennus muutettiin punaisesta valkoisen väriseksi.

Sahan sulkemisen jälkeen vuonna 1967 rakennusta käytti esimerkiksi Lohjan kaupungin sosiaalitoimi, jonka aikana sen alakerrassa oli muutamia nuorille suunnattua tukiasuntoa. Talo korjattiin ulkoapäin ja maalattiin sinertäväksi vuonna 2002 ja sen katto vaihdettiin vuonna 2009. 2010-luvulla sosiaalitoimi lähti rakennuksesta, jonka jälkeen siinä toimi hetken aikaa Routiolta rakentamisen takia evakossa ollut Nuorisotalo Mesta. Tämän jälkeen talo laitettiin myyntiin, ja sen ostivat lohjalaiset Tarja ja Jussi Lönnström, jotka remontoivat taloon asunnon lisäksi kahvilan ja hoitohuoneen vuoden 2021 asuntomessuja varten.

Villa Kokkokallio sijaitsee pienen mäennyppylän päällä Hiidensalmen sillan vieressä. Se edustaa 1920-luvun klassismia, joskin siinä on myöskin jugendin piirteitä.

## Lähteet
Nikolai Rytškov

**Nikolai Petrovitš Rytškov** (1746–1784) oli venäläinen tutkimusmatkailija ja Pietarin tiedeakatemian apulainen.

Rytškov teki 1769–1770 matkoja Kazanin, Orenburgin, Ufan, Vjatkan ja Permin kuvernementeissa ja julkaisi myös suomalais-ugrilaisen kansatieteen kannalta tärkeät matkahavaintonsa nimellä *Žurnal ili dnevnyja zapiski putešestvija kapitana Rytškov po raznym provintsijam Rossijskago gosudarstva* (1770–1772). Sen julkaisi Pietarin tiedeakatemia, kuten myös hänen päiväkirjansa matkalta Kirgisian-kazakkien arolle 1771.

## Lähteet
Kie Vähäkangas

**Kie Kasper Vähäkangas** (s. 3. elokuuta 2003 Helsinki) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla HockeyEttan-joukkue Kalixissa. Hän on pelipaikaltaan keskushyökkääjä, mutta Vähäkangas osaa pelata myös laidassa.

## Ura
Vähäkangas on Kiekko-Vantaan kasvatti. Hän siirtyi juniorina sittemmin Jokereihin. Hän voitti kauden 2018–2019 päätteeksi C-nuorten SM-hopeaa. Kaudeksi 2021–2022 Vähäkangas siirtyi Helsingin IFK:n U20-joukkueeseen.

Kaudeksi 2022–2023 Vähäkangas siirtyi Hämeenlinnan Pallokerhon U20-joukkueeseen. Hän debytoi kauden aikana myös seuran SM-liigajoukkueessa, jossa Vähäkangas pelasi kaksi runkosarjaottelua ilman tehopisteitä. Hän teki liigadebyyttinsä 18. marraskuuta 2022 Turun Palloseuraa vastaan. Vähäkangas HPK:n nelosketjun oikeaan laitaan Artturi Toivolan ja Eskil Woldin viereen. Hän sai ottelussa jääaikaa 3.11 minuuttia.

Vähäkangas siirtyi kaudeksi 2023–2024 Jokereiden U20-joukkueeseen. Kesken kauden, marraskuussa 2023 hän siirtyi kuitenkin Yhdysvaltoihin NAHL-junioriliigan Aberdeen Wingsiin.<

Kaudeksi 2024–2025 Vähäkangas siirtyi vuoden mittaisella sopimuksella Mestis-joukkue Kajaanin Hokkiin. Hänen ensimmäinen kokonainen kautensa miesten peleissä toi 41 runkosarjaottelussa tehot 8+6=14 ja viidessä playout-ottelussa yhden syöttöpisteen.

Vähäkangas siirtyi kaudeksi 2025–2026 kaksivuotisella sopimuksella Ruotsin kolmanneksi korkeimmalla sarjatasolla HockeyEttan-joukkue Kalixiin.

## Muuta
Vähäkankaan pikkuveli Renni pelaa hyökkääjänä U20 Mestistä KJT Haukoissa

## Tilastot

## Lähteet
*
*
*

### Viitteet
ARKive

**ARKive** oli uhanalaisten lajien suojelun edistämiseen pyrkivä hanke, joka pyrki tuomaan esiin uhanalaisia lajeja kuvien kautta. Luontokuvien kautta pyrittiin herättämään ihmisten ympäristötietoisuutta ja tuntemusta uhanalaisista lajeista. ARKiven mukana oli jopa 3 500 kuvaajaa, jotka olivat maailman suosituimpia valokuvaajia ja elokuvan tekijöitä. Näistä kuvaajista monet olivat aikaisemmin olleet mukana tekemassä muun muassa luonto-ohjelmia ja olleet osallisina esimerkiksi kansainvälisissä luonnonsuojelujärjestöissä. ARKivella oli tukenaan muun muassa BirdLife International, Kansainvälinen luonnonsuojeluliitto, UNEP-WCMC ja WWF. ARKive oli tekemisissä myös Wildscreen-ohjelman tekijöiden kanssa. ARKive toimi vuodesta 2003 vuoteen 2019, jolloin se joutui talousongelmien takia lopettamaan toimintansa.

## Lähteet
Hanna Aronsson Elfman

**Hanna Aronsson Elfman** (s. 29. joulukuuta 2002) on ruotsalainen alppihiihtäjä. Hän on voittanut suurpujottelussa nuorten maailmanmestaruuden ja sijoittunut maailmancupin osakilpailuissa parhaimmillaan pujottelussa yhdeksänneksi.

Aronsson Elfman sijoittui nuorten talviolympialaisissa 2020 pujottelussa ja supersuurpujottelussa viidenneksi, suurpujottelussa seitsemänneksi sekä joukkuekilpailussa kahdeksanneksi. Nuorten MM-kilpailuissa vuonna 2020 hän sijoittui suurpujottelussa neljänneksi, alppiyhdistetyssä viidenneksi ja supersuurpujottelussa 11:nneksi. Seuraavana vuonna hän voitti nuorten maailmanmestaruuden suurpujottelussa ja sijoittui supersuurpujottelussa neljänneksi kolmen itävaltalaisen takana.

Aronsson Elfman sijoittui Pekingin olympialaisissa 2022 joukkuekilpailussa 13:nneksi ja keskeytti suurpujottelun toisella kierroksella. Courchevelin / Méribelin MM-kilpailuissa 2023 hän oli pujottelussa kymmenes.

Aronsson Elfman kilpaili maailmancupissa ensimmäisen kerran helmikuussa 2020. Hän sijoittui maailmancupin pisteille eli kolmenkymmenen parhaan joukkoon ensimmäisen kerran Söldenin suurpujottelussa lokakuussa 2021, jolloin hän sijoittui 26:nneksi. Kuukausi myöhemmin hän sijoittui Killingtonin pujottelussa 15:nneksi. Kymmenen parhaan joukossa hän oli ensimmäisen kerran Levin pujottelussa marraskuussa 2022 sijoittuessaan yhdeksänneksi.

## Lähteet
Tuukka Tammi

**Tuukka Tammi** (s. 1969) on suomalainen sosiologi. Hän toimii Terveyden ja hyvinvoinnin laitoksen CUBE-keskuksessa johtavana asiantuntijana sekä Yhteiskuntapolitiikka-lehden päätoimittajana. Tutkijana hänen erityisalansa on päihde- ja addiktiotutkimus.  Vuosina 2019-2024 hän toimi THL:n ohjelmajohtajana.  Vuosina 2018–2020 Tuukka Tammi toimi Suomen tiedetoimittajain liitto ry:n puheenjohtajana. Tammi on sekä Helsingin yliopiston että Tampereen yliopiston dosentti.

Tammi on julkaissut kymmeniä tieteellisiä artikkeleita sekä kirjoittanut ja toimittanut useita yhteiskuntatieteellisiä kirjoja, kuten *Viheliäs tiede – ja muita vaikeita uutisia* (yhdessä Mari Heikkilän kanssa; Vastapaino 2020), *Maito tappaa ja muita outoja tiedeuutisia* (yhdessä Ulla Järven kanssa; Vastapaino 2016), *Addiktioyhteiskunta – riippuvuus aikamme ilmiönä* (yhdessä Pauliina Raennon kanssa; Gaudeamus, 2013) ja *Irti päihdeongelmista* (yhdessä Mauri Aallon ja Anja Koski-Jänneksen kanssa; Edita Publishing Oy, 2009).

## Lähteet
Terveystaloustieteen Seura

**Terveystaloustieteen seura** on vuonna 1992 perustettu terveystaloustieteellistä tutkimusta ja koulutusta edistävä yhdistys. Yhdistys järjestää vuosittain terveystaloustieteen päivät. Terveystaloustieteen seura on aktiivisesti osallistunut pohjoismaisten terveystaloustieteilijöiden yhteistyöhön. Seura on järjestänyt pohjoismaisten terveystaloustieteilijöiden kokouksen Suomessa viisi kertaa, vuosina 1992 ja 2012 Kuopiossa ja vuosina 1997, 2002 ja 2017 Helsingissä Seuran puheenjohtaja on Ismo Linnosmaa.

## Historia
Terveystaloustieteen synty ajoitetaan usein Kenneth Arrow'n vuonna 1963 julkaisemaan artikkeliin terveydenhuollon erityispiirteistä. Suomessa terveystaloustieteellistä tutkimusta tehtiin aktiivisesti 1970-luvun alusta lähtien, ja vuonna 1975 julkaistiin terveystaloustieteen erikoisnumero Kansantaloudellisessa aikakauskirjassa. Tämän jälkeen aloitettiin terveystaloustieteen koulutus.

## Lähteet
Tohmajärven kunnallistalo

**Tohmajärven kunnallistalo** on Tohmajärven kuntakeskuksessa. Se on siirretty paikalleen 1920-luvulla Kaurilan kylästä. Sitä on sittemmin laajennettu ja muutettu useita kertoja.

Kunnallistalon alla on luola, joka on syntynyt jääkauden loppuvaiheessa noin 11&nbsp;000 vuotta sitten. Sitä on tutkinut ensimmäisen kerran 1930-luvulla arkeologi Jouko Voionmaa, joka arvioi silloin onkalon luonnon tekemäksi. Luola on noin 8 metriä pitkä ja 1,5 m korkea.

## Lähteet
Nordstjernan

**Nordstjernan AB** on ruotsalainen, vuonna 1890 perustettu perheomisteinen sijoitusyhtiö. Yhtiötä hallitaan ruotsalaisen miljardöörisuvun säätiön (Axel och Margaret Ax:son Johnsons stiftelser) välityksellä. Säätiö omistaa kaksi prosenttia yhtiön osakepääomasta ja 98 prosenttia äänivallasta. Säätiön tavoitteena on olla Nordstjernan-yhtiön pitkäaikainen omistaja ja tukea Axel ja Margaret Ax:son Johnsonin jälkeläisiä. Yrityksen hallituksen puheenjohtajiin ovat 2010- ja 2020- luvulla kuuluneet esimerkiksi ruotsalaismiljardöörit Antonia Johnson ja hänen tyttärensä Caroline Berg. Yhtiön päätoimipiste sijaitsee Tukholmassa.  

Yhtiön omistuksiin lukeutuu osakesijoituksia erityisesti teollisuuden, rakentamisen ja kiinteistöjen, terveyspalvelujen sekä jakelun ja kaupan aloilla. Vuoden 2021 lopussa Nordstjernan oli esimerkiksi 700 toimipisteessä Pohjoismaissa työllistävän terveyspalvelukonserni, pörssiyritys Attendon suurin omistaja yli 18 prosentin osakeosuudella. Nordstjernan oli myös rakennuskonserni, pörssiyritys NCC:n suurin osakkeenomistaja 17 prosentin osakeosuudella (48 prosentin ääniosuudella). Muovisia ruiskuvaluosia ja -tuotteita monissa maissa asiakkailleen valmistava Rosti on kokonaan Nordstjernanin omistama tytäryritys. 

## Lähteet
Svend Horn

**Svend Aage Horn** (11. maaliskuuta 1906 Flødstrup – 9. lokakuuta 1992) oli tanskalainen sosiaalidemokraattinen poliitikko. Hän istui kansankäräjillä vuosina 1939–1973 ja toimi Tanskan liikenneministerinä 1966–1968.
## Lähteet

## Aiheesta muualla
* ''Svend Horn'' Tanskan kansankäräjien verkkosivuilla
Lars P. Jensen

**Alf Børge Lars Peter Jensen** (23. huhtikuuta 1909 Søllerød – 9. lokakuuta 1986) oli tanskalainen sosiaalidemokraattinen poliitikko. Hän istui kansankäräjillä vuosina 1945–1966 ja toimi Tanskan kauppaministerinä 1960–1961 sekä 1964–1966.
## Lähteet

## Aiheesta muualla
* ''Lars P. Jensen'' Tanskan kansankäräjien verkkosivuilla
Mama Weed

**Mama Weed** () on vuonna 2020 ensi-iltansa saanut Jean-Paul Salomén ohjaama ranskalainen rikoskomediaelokuva, jonka pääosissa ovat Isabelle Huppert ja Hippolyte Girardot. Elokuva perustuu Hannelore Cayren vuonna 2017 ilmestyneeseen samannimiseen palkittuun romaaniin, jonka pohjalta Cayre itse ja Salomé sovittivat elokuvan käsikirjoituksen. He olivat ehdolla parhaan sovitetun käsikirjoituksen Césarin saajaksi vuoden 2021 gaalassa.

## Juoni

Kun alipalkattu poliisin tulkki Patience Portefeux (Isabelle Huppert) huomaa takavarikon yhteydessä, että yksi osallisista on hänen lähipiiriään, hän tekee kohtalokkaan päätöksen. Hän onnistuu takavarikoimaan jättimäisen hasiserän, jonka sekä poliisi että alamaailma haluavat, ja kenttäkokemuksellaan ja poliisin resursseilla hän aloittaa oman rikollisen toimintansa ja vaihtaa huumediilerin uraan.

## Näyttelijät

## Tuotanto

### Kuvaukset

*Mama Weedin* kuvaukset alkoivat 5. marraskuuta 2018 ja päättyivät 8. tammikuuta 2019. Suurin osa elokuvan ulkokohtauksista kuvattiin Pariisissa.

Isabelle Huppert ei rooliaan varten opiskellut arabian kieltä vaan opetteli foneettisesti vuorosanansa ulkoa tavu tavulta ja intonaatio intonaatiolta. Kuvausten ajan häntä avusti kielivalmentaja.

## Ensi-ilta

*Mama Weed* sai maailmanensi-iltansa 16. tammikuuta 2020 Alpe d’Huezin talviurheilukeskuksen kansainvälisillä komediaelokuvajuhlilla Huezissa Ranskassa, missä se kilpaili elokuvajuhlien pääkilpailussa. Elokuvan oli alun perin tarkoitus saada teatteriensi-iltansa Ranskassa 25. maaliskuuta 2020, mutta koronaviruspandemian vuoksi sen julkaisuajankohtaa jouduttiin siirtämään. Vajaa puoli vuotta myöhemmin *Mama Weed* julkaistiin elokuvateattereissa Ranskassa 9. syyskuuta 2020.

Suomessa elokuva ei saanut teatteriensi-iltaa ja -levitystä, mutta se on julkaistu VOD:ina nimellä *Mama Weed* suoraan internetiin, missä se on saatavilla sekä myynti- että vuokraversiona.

## Vastaanotto

*Mama Weed* on saanut elokuvakriitikoilta lähinnä myönteisiä arvioita. Rotten Tomatoes -sivuston mukaan 79 prosenttia kriitikoista on antanut elokuvalle positiivisen arvosanan 6,8/10 keskiarvolla. Keräys perustuu 39 arviointiin, joista 31 ovat ”tuoreita” ja 8 ”mätiä”. Alle 50 käyttäjästä 62 prosenttia on antanut elokuvalle myönteisen arvosanan 3,5/5 keskiarvolla. Metacritic-sivuston mukaan yhdeksän arvostelun perusteella elokuva on saanut 58 pistettä sadasta mahdollisesta. Metacriticin kuusi käyttäjää on antanut elokuvalle keskiarvon 6,0/10. Sanomalehti *[[Le Figaro]]* antoi elokuvalle neljä tähteä viidestä.

*Mama Weed* keräsi Ranskassa teatterilevityksensä aikana lähes puoli miljoonaa katsojaa ja tuotti 3,4 miljoonaa dollaria. Maailmanlaajuisesti elokuva tuotti 5,4 miljoonan dollarin lipputulot.

## Lähteet

## Aiheesta muualla

* ''Mama Weedin'' traileri suomenkielisellä tekstityksellä SF Anytimessa
* ''Mama Weed'' AlloCinéssä 
* ''Mama Weed'' Rotten Tomatoes -sivustolla 
* ''Mama Weed'' Metacriticissä
Maatiaissika

**Maatiaissika** on sukupuuttoon kuolleesta suomalaisesta maatiaissiasta jalostettu tuotantorotu, jonka kehitys alkoi 1900-luvun alussa.

Maatiaissika on valkoinen ja luppakorvainen. Sen ruumiinrakenne on pitkä, ja sillä on suuret kinkut. Täysikasvuinen emakko painaa 170–200 kilogrammaa ja porsii keskimäärin 12 porsasta kaksi kertaa vuodessa.

Noin kolmannes suomalaisessa sikataloudessa käytetyistä emakoista on maatiaisikoja, noin kolmannes Yorkshireä ja loput risteytyksiä.

## Lähteet
Penelope Knatchbull

**Penelope ”Penny” Meredith Mary Knatchbull** (o.s. **Eastwood**, s. 16. huhtikuuta 1953 Lontoo) on brittiläinen aristokraatti, nykyiseltä arvonimeltään *Mountbattenin kreivitär* (). Hänen aviopuolisonsa, Mountbattenin jaarli Norton Knatchbull on lordi Louis Mountbattenin lapsenlapsi ja kuningas Charles III:n pikkuserkku.

Penelope ja Norton Knatchbull menivät naimisiin lokakuussa 1979. He saivat 1980-luvulla kolme lasta, joista nuorimmainen menehtyi syöpään 5-vuotiaana. Lapsensa kuoleman jälkeen Penelope Knatchbull ystävystyi prinssi Philipin ja kuningatar Elisabet II:n kanssa. Hän ja Philip harjoittivat yhdessä valjakkoajoa, ja heistä tuli hyvin läheisiä. Kreivitär oli yksi harvoista ei-kuninkaallisista kutsuvieraista Philipin hautajaisissa, jotka järjestettiin koronaviruspandemian aikaan keväällä 2021.

## Populaarikulttuurissa
Netflix-sarja *[[The Crown (televisiosarja)|The Crownin]]* viidennellä tuotantokaudella (2022) nähdään kuvaus Penny Knatchbullin (Natascha McElhone) ja prinssi Philipin (Jonathan Pryce) välisestä ystävyydestä.

## Lähteet
Mary Roos

**Mary Roos** (oik. **Rosemarie Schwab**, s. 9. tammikuuta 1949 Bingen am Rhein) on saksalainen laulaja. Roos levytti ensimmäisen kappaleensa "Ja die Dicken sind ja so gemütlich" yhdeksänvuotiaana nimellä Die kleine Rosemarie. Roos julkaisi debyyttialbuminsa "Die kleine Stadt will schlafen gehen" vuonna 1968. Suurempaa suosiota Roos saavutti kuitenkin vasta vuonna 1970 kappaleella "Arizona Man", joka ylsi Saksan singlelistalla yhdeksännelle sijalle.

Roos edusti Saksaa Eurovision laulukilpailussa 1972 kappaleella "Nur die Liebe läßt uns leben" ja sijoittui kolmanneksi. Roos edusti Saksaa Eurovision laulukilpailussa uudestaan vuonna 1984 kappaleella "Aufrecht geh'n" ja sijoittui 13:nneksi 19 kilpailijan joukosta.

## Yksityiselämä
Roos oli naimisissa managerinsa Pierre Scardinin kanssa vuosina 1969–1977. Roos oli vuosina 1981–1989 naimisissa muusikko Werner Böhmin kanssa. Heillä on vuonna 1986 syntynyt poika.

## Osallistumiset Saksan euroviisukarsintoihin

## Diskografia
### Albumit
**Die Kleine Stadt Will Schlafen Geh’n* (1968)
**Golden Love* (1969)
**Die Schönsten Deutschen Märchen Gesungen von Mary Roos* (1969)
**Mary Roos* (1970)
**Mary Roos* (1972)
**Woraus Meine Lieder Sind* (1972)
**Eine Hand Voll Glück* (1972)
**Lieber John* (1973)
**Es Waren Zwei Königskinder* (1973)
**Mary Roos* (1973)
**Mary Roos* (1976)
**Ich Bin Mary* (1977)
**Die Schönsten Märchen Der Gebrüder Grimm Gesungen Von Mary Roos* (1978)
**Maryland* (1978)
**Lieder Für Alle* (1979)
**Was Ich Fühle* (1981)
**Keine Träne Tut Mir Leid* (1985)
**Leben Spür'n* (1987)
**Alles Was Ich Will* (1992)
**Mehr Als Ein Gefühl* (1995)
**Rücksicht* (1997)
**Mittendrin* (1999)
**Roosige Zeiten* (2001)
**Achterbahn* (2003)
**Leben* (2005)
**Hautnah* (2007)
**Gezeiten* (2009)
**Bis Hierhin... Und Weiter* (2011)
**Denk Was Du Willst* (2013)
**Bilder Meines Lebens* (2015)
**Ab Jetzt Nur Noch Zugaben!* (2017)
**Abenteuer Unvernunft* (2018)

## Lähteet
*

### Viitteet
Brønshøj

**Brønshøj** on Kööpenhaminan kaupunginosa. Se sijaitsee Brønshøj-Husumin tilastoalueella. 
Brønshøj’ssä oli 1600-luvulla kahdeksan maatilaa. Kylä liitettiin Kööpenhaminaan vuonna 1900, ja siellä on nykyisin tiheässä omakoti- ja kerrostaloja. Kylän historia näkyy romaanista tyyliä edustavassa kirkossa ja ratsastuskoulun rakennuksissa.

Brønshøj’ssa oli vuonna 2022 noin kymmenentuhatta asukasta.

## Lähteet
Akasaka

**Akasaka** voi tarkoittaa:

* Akasaka, Tokion kaupunginosa Minaton erillisalueella
* Akasaka-ku, Tokion entinen suuralue
* Akasaka, Japanin Okayaman prefektuurin entinen maaseutukaupunki
* Akasakan piirikunta, Japanin Okayaman prefektuurin entinen piirikunta
* Chihaya-Akasaka, Japanin kyläkunta Osakan prefektuurissa
* Akasaka-juku, Nakasendō-tien historiallinen postiasema
* Akasaka-juku, Tōkaidō-tien historiallinen postiasema
Sati (buddhalaisuus)

***Sati*** ( paliksi , sanskritiksi *smṛti* ) on tärkeä buddhalaisuuden henkinen käytäntö, joka sisältää tietoisuustaidon, tietoisuuden ja muistamisen.

*Sati* on tietoisuutta, kykyä muistaa, hallita toimia ja sovittaa ne aikaisempien kokemusten kanssa.

Yleisesti ottaen *sati* on buddhalainen käytäntö havaita kaikki, mitä harjoittaja tekee ja kohtaa.

## Käsite
Paalinkielinen termi *sati* ja sanskritin *kielellä smṛti* ovat "muistaminen" tai "muisti", joka tarkoittaa muistaa, muistaa, pitää mielessä, pitää mielessä opetukset. Kääntäjän TW Rhys Davidsin selityksen mukaan *sati* tarkoittaa kirjaimellisesti "muistia", mutta koska tämä termi toistetaan paalin kaanonissa aina *lauseena sato sampajâno* (tietoinen *ja ajattelevainen* ), se ilmaisee mielen toimintaa, jakamatonta huomiota ja jatkuvaa läsnäoloa. 

Satipatthana Suttan mukaan *sati* tarkoittaa todellisuustietoisuuden kehittämistä, joten aisteja tulee pitää väliaikaisina ja suhteellisena. 

### ''Tietoisuustaito''
Englanninkielinen termi *[[Tietoisuustaito|mindfulness]]* esiintyy ensimmäistä kertaa TW *Rhys* Davidsin käännöksissä, jotka julkaistiin vuonna 1881.  Thích Nhất Hạnh teki tämän käsitteen suosituksi nykypäivän länsimaissa .    

## Käytäntö
*Sati* varauksettomana tietoisuustaitona tai tietoisuutena on tärkeä itsetutkiskelupohjaisissa henkisissä tekniikoissa, kuten satipatthanassa ja anapanasatissa .

## Aiheesta muualla

* Satipatthana Sutta: The Foundations of Mindfulness

## Katso myös
* Tietoisuustaito
* Vipassana

## Viitteet
David Rizzio

**David(e) Rizzio** eli **Riccio** (n. 1533 Piemonte – 9. maaliskuuta 1566) oli italialainen hovimies ja Skotlannin hallitsijan Maria Stuartin uskottu. Hän tuli vuonna 1561 erään lähetystön mukana Skotlantiin ja herätti kauniilla lauluäänellään ja soittotaidollaan kuningattaren huomion. Rizzio oli myös hyvin kielitaitoinen ja osasi erinomaisesti ranskaa, joka oli kuningattaren mieluiten käyttämä kieli. Rizziosta tuli vuonna 1564 kuningattaren kirjuri ranskankielistä kirjeenvaihtoa varten, ja sen ansiosta hän pääsi tämän suosioon.

Kuningattaren puoliso Henry Stuart Darnley epäili puolisonsa uskollisuutta ja kadehti Rizzion vaikutusvaltaa. Hän solmi salaliiton eräiden ylimysten kanssa Rizzion henkeä vastaan, ja Rizzio surmattiin 9. päivänä maaliskuuta vuonna 1566 kuningattaren ja Darnleyn nähden Holyroodin palatsissa. Joukko aseistautuneita miehiä raastoi Riccion kuningattaren illallispöydästä ja lävisti hänet viereisessä huoneessa tikareilla.

## Lähteet

## Aiheesta muualla
Jørgen Strand Larsen

**Jørgen Strand Larsen** (s. 6. helmikuuta 2000 Halden) on norjalainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Crystal Palacea. Hän on pituudeltaan 193-senttimetrinen.

## Seurajoukkueura
Strand Larsen on ulkomaille lähdettyään edustanut Italiassa AC Milanin junioreita sekä pääsarjatasolla Alankomaissa Groningenia kausina 2020–2022 ja Espanjassa Celta Vigoa syyskuusta 2022 kesään 2025. Kauden 2024–2025 hän pelasi lainasopimuksella Englannissa Wolverhampton Wanderersissa, ja siirtyi seuraan pysyvällä siirrolla kesällä 2025. Hän teki Groningenissa 66 Eredivisien ottelussa 24 maalia. Celtassa hän pelasi 69 Primera Divisiónin ottelua ja viimeisteli 17 maalia. Wolverhamptonissa pelaamissaan 57 Englannin Valioliigan ottelussa hän teki 15 maalia.

Helmikuussa 2026 Strand Larsen siirtyi Wolverhamptonista saman sarjan Crystal Palaceen 48 miljoonalla punnalla. Hän allekirjoitti Crystal Palacen kanssa 4,5-vuotisen sopimuksen.

## Maajoukkueura
Strand Larsen pelasi useissa Norjan nuorisomaajoukkueissa muun muassa alle 17-vuotiaiden EM-kilpailuissa 2017 ja alle 19-vuotiaiden EM-kilpailuissa 2019. Hän pelasi Norjan A-maajoukkueessa ensimmäisen kerran marraskuussa 2020 Kansojen liigan ottelussa Itävaltaa vastaan. Hän on 3. helmikuuta 2026 mennessä pelannut 24 A-maaottelua, joissa hän on ollut kahdeksan kertaa avauskokoonpanossa. Hän on tehnyt neljä maalia, joista ensimmäisen ystävyysottelussa Jordaniaa vastaan syyskuussa 2023.

## Lähteet
Örnsköldsviks Allehanda

**Örnsköldsviks Allehanda** (lyh. **ÖA**; 1894–1901 *Örnsköldsviks Nyheter*) on ruotsalainen vuonna 1894 perustettu sanomalehti, jonka kotikunta on Örnsköldsvik. Se ilmestyy paperisena maanantaista perjantaihin, lauantaisin ja sunnuntaisin vain sähköisenä. Lehti kuuluu Bonnier-konserniin.
## Lähteet

## Aiheesta muualla
* Lehden verkkosivut
Boorinitridi

**Boorinitridi** (BN) on boorin ja typen muodostama epäorgaaninen yhdiste. Yhdistettä käytetään muun muassa voiteluaineena ja hioma-aineena sekä korkean lämpötilan sovellutuksissa.  

## Ominaisuudet
Huoneenlämpötilassa boorinitridi on valkoista kiteistä ainetta. Yhdiste on isoelektroninen hiilen kanssa ja sen polymorfit muistuttavat rakenteeltaan hiilen allotrooppeja. Heksagonaalinen boorinitridi muistuttaa grafiittia. Sen rakenteessa boori- ja typpiatomit muodostavat kerrosmaisen rakenteen ja kerroksissa boori- ja typpiatomit ovat järjestäytyneet kuusikulmioiksi. Grafiitin tavoin heksagonaalisessa boorinitridissä kerrokset voivat liukua toisiinsa nähden. Kuutiollisen boorinitridin rakenne on timantinkaltainen. Se on timanttia pehmeämpää, mutta kestää paremmin korkeita lämpötiloja ja kemikaaleja. Timantin tavoin kuutiollinen boorinitridi johtaa hyvin lämpöä, mutta huonosti sähköä. Kolmas boorinitridin polymorfi on rakenteeltaan heksagonaalista ja muistuttaa wurtsiittia ja lonsdaleiittia. Nämä kaksi yhdisteen polymorfia muuntuvat heksagonaaliseksi boorinitridiksi yli 1700&nbsp;°C:n lämpötilassa.


Kuva:Boron-nitride-(hexagonal)-side-3D-balls.png|Heksagonaalisen boorinitridin rakenne
Kuva:Boron-nitride-(sphalerite)-3D-balls.png|Kuutiollisen boorinitridin rakenne
Kuva:Boron-nitride-(wurtzite)-3D-balls.png|Wurtsiittia muistuttavan boorinitridin rakenne


Kaikki boorinitridin polymorfit kestävät korkeita lämpötiloja eivätkä reagoi helposti. Aine ei liukene veteen eikä happoihin, mutta reagoi kuumien ja väkevien emästen kanssa. Boorinitridi ei reagoi halogeenien kanssa alle 700&nbsp;°C:n lämpötilassa. Grafiitin tavoin heksagonaalisen boorinitridikerrosten väliin voi interkalatoitua muita atomeja, ioneja tai yhdisteitä.

## Valmistus ja käyttö
Boorinitridiä muodostuu kuumennettaessa booria typpi-ilmakehässä. Heksagonaalista boorinitridiä valmistetaan booritrioksidin ja ammoniakin tai urean reaktiolla. Toinen tapa on booritrikloridin ja ammoniakin reaktio. Muita boorinitridin polymorfeja valmistetaan heksagonaalisesta boorinitridistä korkeassa lämpötilassa ja paineessa. Esimerkiksi kuutiollista boorinitridiä saadaan 1&nbsp;400&ndash;1&nbsp;700&nbsp;°C:n lämpötilassa ja 4&ndash;6 GPa:n paineessa. Katalyyttinä tässä faasimuutoksessa voidaan käyttää litiumnitridiä.
:B2O3 + 2 NH3 → 2 BN + 3 H2O
:BCl3 + NH3 → BN + 3 HCl

Heksagonaalista boorinitridiä käytetään kiinteänä voiteluaineena, upokasten valmistamiseen, plasmakaariuunien ja rakettien seinämien vuorauksiin sekä useissa muissa erityisesti korkean lämpötilan sovellutuksissa. Siitä valmistetaan myös kestäviä kuituja. Kuutiollisen boorinitridin käyttökohteita ovat esimerkiksi hioma-aineet ja työkalujen terät.

## Lähteet
Promises

**Promises** () on vuonna 2021 ensi-iltansa saanut Thomas Kruithofin ohjaama ranskalainen poliittinen draamaelokuva, jonka pääosissa ovat Isabelle Huppert ja Reda Kateb. Elokuva kertoo Huppertin näyttelemästä pormestarista, jonka omistautuminen kuntaa ja sen asukkaita kohtaan kyseenalaistuu, kun hänelle tarjotaan vaikutusvaltaisempaa asemaa politiikassa.

Elokuva sai maailmanensi-iltansa Italiassa vuoden 2021 Venetsian elokuvajuhlilla *Orizzonti*-kilpailusarjassa, jossa se oli ehdolla parhaan elokuvan ja ohjauksen palkintojen sekä tuomariston erikoispalkinnon saajaksi.

## Juoni

Viimeistä virkakauttaan Pariisin esikaupungin pormestarina palveleva Clémence Collombet (Isabelle Huppert) alkaa miettiä elämää politiikan jälkeen. Viimeisenä solidaarisuuden osoituksena paikallisia asukkaita kohtaan hän tahtoo uudistaa ränsistyneen Les Bernardinsin kerrostalolähiön perinpohjaisesti, mutta kesken hanketta koskevien neuvottelujen hänelle tarjoutuu odottamaton tilaisuus nousta uuteen ja vaikutusvaltaisempaan virkaan valtakunnanpolitiikassa. Pitääkö Clémence kiinni periaatteistaan vai uhraako hän vaalilupauksensa kunnianhimon eteen?

## Näyttelijät

## Tuotanto

### Kehitys

Elokuvan ohjaaja ja toinen käsikirjoittajista Thomas Kruithof alkoi kehitellä elokuvan käsikirjoitusta vuoden 2017 Ranskan presidentinvaalien jälkeen. Hän halusi tehdä elokuvan, joka kyseenalaistaa poliittisen rohkeuden mahdollisuuden.

Kolmivuotisen käsikirjoitusprosessin aikana Kruithof konsultoi kolme Île-de-Francen hallintoalueella sijaitsevan kunnan pormestaria. Hän tapasi Chanteloup-les-Vignesin pormestarin Catherine Arenoun, Grignyn pormestarin Philippe Rion ja Clichy-sous-Boisin pormestarin Olivier Kleinin.

### Kuvaukset

*Promises*-elokuvan kuvaukset alkoivat 4. marraskuuta ja päättyivät 23. joulukuuta 2020. Elokuva kuvattiin Clichy-sous-Boisin kunnassa.

## Julkaisu

### Markkinointi

Elokuvan ensimmäinen traileri julkaistiin 23. joulukuuta 2021.

### Ensi-ilta ja teatterilevitys

*Promises* sai maailmanensi-iltansa Venetsian elokuvajuhlilla Italiassa 1. syyskuuta 2021. Kotimaassaan Ranskassa elokuva julkaistiin elokuvateattereissa 26. tammikuuta 2022. Ranskassa elokuva keräsi teatterilevityksensä aikana 325 480 katsojaa ja tuotti 2,5 miljoonaa dollaria. Maailmanlaajuisesti *Promises* tuotti lähes 2,6 miljoonan dollarin lipputulot.

Suomessa elokuva ei saanut teatteriensi-iltaa ja -levitystä, mutta se on julkaistu VOD:ina nimellä *Promises* suoraan internetiin, missä se on saatavilla niin myynti- kuin vuokraversionakin.

## Vastaanotto

*Promises* on saanut elokuvakriitikoilta lähinnä myönteisiä arvioita. AlloCiné-sivuston mukaan 29 ranskalaislehdistön kriitikon arvostelun perusteella elokuva on saanut keskiarvoksi 3,7/5. AlloCinén yli 1 800 käyttäjää on antanut elokuvalle keskiarvon 3,9/5. Rotten Tomatoes -sivuston mukaan sata prosenttia kriitikoista on antanut elokuvalle positiivisen arvosanan 7,4/10 keskiarvolla. Keräys perustuu 12 arviointiin.

## Lähteet

## Aiheesta muualla

* Elokuvan traileri suomenkielisellä tekstityksellä SF Anytimessa
* ''Promises'' AlloCinéssä 
* ''Promises'' Rotten Tomatoes -sivustolla
Evangelisk Luthersk Mission – Bibeltrogna Vänner

**Evankelis-luterilainen lähetys – Raamattu-uskolliset ystävät** (), **ELM** vuoteen 2005 asti **Missionssällskapet Bibeltrogna Vänner** on ruotsalainen sisä- ja ulkolähetysjärjestö, jonka alkuperä on 1800-luvulla Ruotsin kirkon sisällä vaikuttaneessa herätysliikkeessä.

Järjestö syntyi vuonna 1909 Axel B. Svenssonin, joka oli Tukholman Betlehem-kirkon saarnaaja, johdolla erkaantuen Evankelisesta isänmaansäätiöstä. Yhtenä syynä pidettiin Svenssonin ja hänen tukijoidensa huolta Raamattu-kriittisten ajatusten leviämisestä Evankelisessa isänmaansäätiössä.

Järjestön kannatus on voimakkainta Etelä-Ruotsissa, erityisesti Skånessa, mutta myös Ruotsin keski- ja pohjoisosissa on jonkin verran kannatusta.

## Lähetystyö
Järjestö tekee lähetystyötä Eritreassa, Etiopiassa, Keniassa ja Perussa.

## Lähteet

## Aiheesta muualla
* Järjestön verkkosivut